הצעה לחוקה

היררכיית משתמשים

מטרת הויקיפדיה החדשה היא ליצור גירסה ידידותית יותר עבור כותבים שונים... בנוסף לכך, וכחלק מכך, יש לדאוג על מנת שכל משתמש הראוי לכך יוכל להרגיש שיש לו אפשרויות התקדמות, וכן שלאף אחד אין קביעות הכרחית בעמדות כוח. כמו כן, במידת האפשר יש לתת תחושה שהחלטות אינן פרי רצונו של אדם יחיד. לפיכך, אני מציע היררכיה כמפורט להלן, אשר תגובה ככל האפשר באפשרויות טכנולוגיות. לעניות דעתי הדבר יהיה אפשרי, כשם שבויקי האנגלית הגדירו טכנולוגית חוסר אפשרות של אנונימיים לחנוך ערכים חדשים וכשם שבעברית נוצרה הגדרה של דף מוגן חלקית... כך שיש לדעתי אפשרות לשינוי הגדרות טכנולוגיות. מאפיינים ייחודיים של הויקי האלטרנטיבית לעומת זו הקיימת, בנוסף ליחס משופר כלפי כותבים שונים, יוכלו לשמש בנסיון לשכנע את מדיה ויקי לאחסן את הויקי האלטרנטיבית על השרת שלה, ואם הסיפור יצליח יש סיכוימלקבל הכרה מויקי העולמית (כולל קישורים משפות זרות ועוד). להלן ההיררכיה המוצעת, מלמטה למעלה:

1)משתמשים אנונימיים. תהיה להם זכות להבעת דעה בדיונים והם יוכלו לחנוך ערכים חדשים, אך לא יוכלו להצביע. למעשה, כמו בויקי העכשווית.

2)משתמשים רשומים. כל ההרשאות שיש כיום בויקי לכל משתמש רשום, אם כי אין זה אומר עדיין לגבי זכות הצבעה (ראה להלן)

3)בעלי זכות הצבעה.אלו הם משתמשים רשומים אשר לפחות רוב הבירוקרטים (ראה להלן) החליטו לגביהם על מתן זכות הצבעה. זכות ההצבעה תהיה בכל עניין (למעט, אולי, סייגים מסויימים עליהם יוחלט בהמשך הדרך..). עקרון מנחה להחלטה זו יהיה לפחות 100 עריכות מאמר וחודש של פעילות סדירה. עם זאת, בירוקרט יוכל להצביע שלא לתת זכות הצבעה בנסיבות שונות (אך תוך חובת נימוק..) כגון טרוליות, 100 עריכות מאמר שהן בעיקרם הזנת פסיקים וכו'. מנגד, במקרים אחרים שסביר להניח שיהיו שכיחים פחות יוכל בירוקרט להצביע בעד מתן זכות הצבעה עוד לפני 100 עריכות מאמר (גם כאן תוך נימוק...) במקרים כגון מאמר מבריק במיוחד ועוד. ואולם, הנחיות אלו הם בעיקר ל"נהמשך הדרך". בתחילת דרכה של הויקי החדשה יש לתת מייד זכות הצבעה לכל/ כמעט כל משתמש רשום חדש, בעיקר אם הוא דמות מוכרת מהויקי הישנה.

4)דרגה זו תכלול בעלי 2 סוגי סמכויות מקבילות, אשר יוכלו בדרך כלל להתקיים בו זמנית אצל אותו משתמש, אך אין זה הכרחי. בכל אופן יש ליצור הפרדה בין 2 הסמכויות מסיבות שונות של אופי וידע של משתמשים, כמו גם רצון שלא ליצור רושם מיותר שדעת מפעילי מערכת קובעת יותר משל משתמשים "פשוטים" יותר. מובן,כי לדרגה זו כרוכה גם בזכות הצבעה. א)מפעילי מערכת. להם תהיה זכות לחסום משתמשים, למחוק ערכים בנוהלי מחיקה מהירה, להפעיל הגנות על דפים, לשחרר משתמשים.גישה לדפים מוגנים (חוץ אולי מכאלו השמורים לבירוקרטים בלבד..) ואולי עוד כמה זכויות וסמכויות. הללו יתמנו לתפקיד זה על סמך רוב קולות בקרב הבירוקרטים (ראה להלן). באותה מידה, יוכל רוב קולות של בירוקרטים לאשר הסרת סמכות זו. רצוי שההצבעה תהיה חשאית. מפעילי מערכת "רגילים" (בניגוד לבירוקרטים, או לסגניהם במידת הצורך..) יוכלו לחסום משתמשים רק עד לפרק זמן מסויים וכן יש לוודא כי על כל פרק זמן מסויים לא תצטבר חסימה של משתמש על ידי מפעילי מערכת רגילים אל מעבר לסך מסויים. כך, למשל, אם התוכנה מזהה כי משתמש מסויים צבר תוך פרק זמן רציף של חודשיים יותר מחודש של חסימה על ידי מפעילי מערכת "רגילים", התוכנה לא תאפשר בינתיים חסימות נוספות של אותו משתמש מצד מפעילים "רגילים", אלא על סמך הצבעת בירוקרטים (ראה להלן). אותו עקרון שיחול על חסימות, יחול גם על הגנות על דפים. ב)מסמיכים. למשתמשים אלו תהיה האפשרות "להדביק" "חותמת" על גירסה מסויימת שהיא גירסה תקינה (יש להתחשב בעת מתן הסמכה לגירסה בגורמים כגון נייטרליות, עובדתיות, רהיטות לשונית ועוד). לקורא תהיה אפשרות להסתכל על הגירסה המוסמכת האחרונה. על מנת שגירסה תהיה מוסמכת עליה לקבל הסכמה של רוב קולות מבין לפחות (5/7/9/11) מסמיכים. [יש לדון בפירוט על כך ועל משך זמן ההסמכה..]. בכל אופן, כדי למנוע "מחטף קולות" בהליך הסמכת גירסה, יחול איסור על הסמכה בשבתות, חגים וחול המועד. גם מינוי למסמיך, כמו גם ביטול הרשאה זו, יתקבלו על סמך רוב קולות בקרב הבירוקרטים. תפקיד המסמיכים יוכל במידה רבה 2 בעיות מרכזיות איתן מתמודדת ויקי הנוכחית. מצד אחד תפחת במידה רבה המוטיבציה להשחתות (גם אם יש עדיין להילחם במשחיתים ולחסום אותםץץ) מכיוון שהקורא יוכל לבחור בגירסה מוסמכת אחרונה. מצד שני, תפקיד המסמיכים יפחית מקרים של ניסיון לכפיית גירסה מצד מפעילי מערכת. כיוון שהסמכת גירסה לא תיעשה על דעת יחיד, הרי היכולת של הקורא לבחור גירסה מוסמכת אחרונה יכולה להפחית את המוטיבציה של מפעיל מערכת לנסות לכפות את רצונו על שאר כותבי הערך. בהקשר לכך יצויין גם, כי גם כאשר הגירסה האחרונה נערכה על ידי מסמיך.מפעיל מערכת, כדאי יהיה למסמיך לבדוק האם אחת הגרסאות האחרונות שלפני הנוכחית היא זו שראויה יותר להסמכה. לצד קיום תפקיד המסמיכים, עלינו לזכור שגם בענייני תוכן יש זכות הצבעה אף למשתמשים אשר אינם בעלי הרשאת מסמיך. על כן, חשוב לדון על נהלים לגבי מקרים בהם הייתה הצבעה על תוכנו של ערך מסויים, וכיצד על מסמיכים לנהוג במקרים כאלו..

5)סגני בירוקרטים. הללו צריכים להיות בעלי הרשאות מפעיל ומסמיך כאחד. על מספרם להשתוות תמיד למספר הבירוקרטים. סגני בירוקרטים ימלאו את מקומם של בירוקרטים אשר לא הצביעו לגבי החלטה מסויימת עד למועד סיום ההצבעה, וזאת על סמך היררכיה פנימית. בקרב סגני בירוקרטים יהיה דירוג אשר משמעותו תהיה כדלקמן: כל סגן בירוקרט יוכל להצביע בהצבעת בירוקרטים, ואולם משמעות יכולה להיות לקולו של סגן בירוקרט רק אם עד למועד סיום ההצבעה לא הצביעו כל הבירוקרטים. לדוגמא:נניח שבויקיפדיה ישנם 5 בירוקרטים. בהצבעת בירוקרטים יוכלו להצביע גם סגני בירוקרטים. אולם, אם כל 5 הבירוקרטים הצביעו עד למועד סיום ההצבעה לא ייחשב אף קול של סגן בירוקרט. לעומת זאת, במקרה שהצביעו בהצבעת בירוקרטים עד למועד סיום רק 3 בירוקרטים וכן 4 סגני בירוקרטים, הרי שאם ישנם סך הכל 5 בירוקרטים, ייחשבו במניין הקולות (בנוסף ל3 הבירוקרטים אשר כן הצביעו) של סגני הבירוקרטים רק הקולות של 2 סגני הבירוקרטים הראשונים בהיררכיה הפנימית שבין סגני הבירוקרטים אשר הצביעו. סגני בירוקרטים ייבחרו מדי שנה כפי שיפורט לגבי בחירת בירוקרטים.

6)בירוקרטים. על מספרם להיות לפחות חמישה ובכל אופן, מספרם יהיה אי זוגי. עליהם להיות בעלי סמכויות של מפעילי מערכת ומסמיכים. הללו יוכלו להפעיל על דפים הגנות מיוחדות שיאפשרו עריכת הדף רק לבירוקרטים. חלק מסמכויותיהם כבר פורטו לעיל. כמו כן, יוכלו ברוב קולות לאשר שינוי שם משתמש. כאשר בירוקרטים מחליטים על תקופת הגנה על דף או חסימה, ההחלטה שתתקבל תהיה התקופה הנמצאת במקום האמצעי ביותר בדירוג התקופות להם הצביעו הבירוקרטים השונים. לדוגמא: נניח שכל חמשת הבירוקרטים הצביעו לגבי חסימת משתמש לפרק זמן מסויים וסדר ההצבעות שלהם (לפי משך הזמן מלמעלה למטה) היה כדלהלן: לצמיתות, ל-1 שנה, לחצי שנה, לחודשיים ולחודשיים. כיוון שחסימה לחצי שנה הייתה ההחלטה הכי אמצעית בסדר משכי הזמן המוצעים, הרי שהמשתמש ייחסם לחצי שנה. בעת הקמת הויקי החדשה יהיו 5 בירוקטים מבין ה"מייסדים" והללו יבחרו כראות עיניהם עוד 5 סגני בירוקרטים לפי היררכיה פנימית שתיקבע על ידי הבירוקרטים.  לאחר מכן, מדי שנה, יוכלו כל בעלי זכות ההצבעה להשתתף בבחירת בירוקרטים וסגני בירוקרטים. כאמור, על מספר הבירוקרטים להיות אי זוגי ועל מספר סגניהם להיות זהה. מדי שנה לאחר הקמת הויקי החדשה ייבחרו לתפקיד בירוקרטים אלו שזכו במקומות הראשונים ביותר בהתאם לתקן מספר הבירוקרטים (למשל, אם צריכים להיות 7 בירוקרטים, אזי יזכו בתפקיד זה 7 המועמדים שזכו במספר הקולות הרב ביותר. לאחריהם ייבחרו לתפקיד סגני בירוקרטים אותם אלו שזכו במקומות ה-8 עד ה-14 (ועד בכלל) מבחינת מניין הקולות. במקרה זה, מי שזכה בבחירות במקום השני יהיה בהיררכיית סגני הבירוקרטים במקום הראשון ואילו מי שזכה בבחירות במקום השנים עשר יהיה חמישי בהיררכיית סגני הויקיפדים.